नेपालले वनको दिगो रूपमा व्यवस्थापन गर्न सकेमा वार्षिक ६ करोड १५ लाख घन फिट काठ उत्पादन हुने, २० अर्ब राजस्व संकलन गर्न सकिने र ५ लाखभन्दा बढी रोजगारका अवसर प्राप्त हुने अध्ययनले देखाउँछ । वनको दिगो व्यवस्थापन गर्न सकेमा यसले वन पैदावरको मागलाई पूर्ति गर्ने, रोजगारका अवसरहरू सिर्जना गर्ने, वातावरणीय सेवा उपलब्ध गराउने र आयात प्रतिस्थापन गर्नुका साथै मुलुकको समृद्धिमा समेत योगदान गर्छ । यति हँुदाहुँदै पनि हामीले वनबाट जति फाइदा लिनुपर्ने हो, त्यो लिन नसकेको पक्का हो । तसर्थ हाल सुरु भएको वनको दिगो व्यवस्थापनको अभ्यासलाई बृहत् रूपमा अगाडि बढाउन जरुरी छ ।
